b'\n_START_ARTICLE_\nMusic fund\n_START_PARAGRAPH_\nMusic Fund colecteaz\xc4\x83 instrumente muzicale \xc8\x99i organizeaz\xc4\x83 cursuri de preg\xc4\x83tire privind repara\xc8\x9bia de instrumente \xc3\xaen \xc8\x9b\xc4\x83rile \xc3\xaen curs de dezvoltare \xc8\x99i \xc3\xaen zonele de conflict, \xc3\xaencep\xc3\xa2nd din anul 2005._NEWLINE_Music Fund este rezultatul unei sinergii \xc3\xaentre o Organiza\xc8\x9bie Non-Guvernamental\xc4\x83, Oxfam Solidarity, \xc8\x99i un ansamblu muzical, Ictus. _NEWLINE_Prima colec\xc8\x9bie de instrumente muzicale a luat fiin\xc8\x9b\xc4\x83 \xc3\xaen 2005, la un an dup\xc4\x83 crearea Music Fund, \xc8\x99i a fost un succes imediat \xc8\x99i imens, astfel c\xc4\x83 mai mult de 500 de instrumente de tot felul au fost colectate. C\xc3\xa2teva luni mai t\xc3\xa2rziu, \xc3\xaen Decembrie 2005, primul transport a fost organizat \xc8\x99i instrumentele au fost duse \xc3\xaen Palestina \xc8\x99i Israel.  Aceast\xc4\x83 ac\xc8\x9biune a avut un succes uria\xc8\x99, ca urmare s-a hot\xc4\x83r\xc3\xa2t s\xc4\x83 se repete, de aceasta dat\xc4\x83 \xc3\xaen Congo (Kinshasa) \xc8\x99i Mozambic (Maputo). _NEWLINE_Lipsa (total\xc4\x83/par\xc8\x9bial\xc4\x83) de instrumente muzicale din aceste \xc8\x9b\xc4\x83ri este \xc3\xaenc\xc4\x83 o problem\xc4\x83 crucial\xc4\x83. Astfel, instrumente sunt colectate \xc3\xaen mod regulat pentru Music Fund \xc3\xaen \xc3\xaentreaga Europ\xc4\x83. Aceste instrumente sunt reparate \xc3\xaenainte de a fi distribuite \xc8\x99colilor partenere. _NEWLINE_Men\xc8\x9binerea acestor instrumente \xc3\xaen bune condi\xc8\x9bii de utilizare este a doua prioritate a Music Fund. \xc3\x8en acest sens, o parte din cursuri se desf\xc4\x83\xc8\x99oar\xc4\x83 local, \xc3\xaentre \xc8\x99colile partenere, prin sesiuni de preg\xc4\x83tire \xc8\x99i seminarii. Iar \xc3\xaen scopul oferirii unor cursuri continue, unii elevi, pe baz\xc4\x83 de burs\xc4\x83, sunt trimi\xc8\x99i la studii de lung\xc4\x83 durat\xc4\x83 \xc3\xaen \xc8\x99coli specializate unde urmeaz\xc4\x83 un stagiu de pregatire \xc3\xaen atelierele exper\xc8\x9bilor afilia\xc8\x9bi cu Music Fund din Europa. \xe2\x80\x9eKnow-how\xe2\x80\x9d-ul pe care \xc3\xael vor avea la \xc3\xaencheierea unor astfel de stagii le va permite s\xc4\x83 men\xc8\x9bin\xc4\x83 instrumentele donate \xc3\xaen condi\xc8\x9bii bune, ceea ce va asigura continuitatea ac\xc8\x9biunilor ini\xc8\x9biate de Music Fund. \xc3\x8entr-adev\xc4\x83r, sus\xc8\x9binerea acestui proiect se afl\xc4\x83 \xc3\xaen inima acestor regiuni \xc8\x99i \xc3\xaen m\xc3\xa2inile locuitorilor lor.'